《和王总干韵》
宋代·卫宗武

碑铭细读识前人，贻后无非旧典刑。
宦业传家守清白，儒科继祖播芳馨。
絷驹共叹淹场藿，鸣鹿终当歌野芩。
千古斯文应不泯，待将辞藻掞天庭。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。